Boek: As die kat weg is... | Maroela Media
Ontmoet vir Aristoteles, 'n kat met hope houding!
Aristoteles is 'n silwergrys mannetjieskat in die fleur van sy lewe en hy is baie mooi – hy reken immers self so. Anna en haar gesin dink gelukkig ook so. Altans, dis wat Aristoteles dink. Dit hou aan tot die dag toe hy uitvind Anna wil graag 'n hond vir haar verjaardag hê.
'n Hond! Watter verstandige agtjarige dogtertjie wil so 'n irriterende, keffende dierasie hê?
Ongelukkig is die lewe van 'n straatkat nie heeltemal wat Aristoteles verwag het nie.
Annette Herzog is 'n Duitse kinderboekskrywer. Sy is 'n opgeleide tolk en vertaler in Duits en Engels. Ná haar studies aan die Universiteit van Greifswald het sy verskeie jare as vertaler in Berlyn gewerk. Herzog woon sedert 1991 in Kopenhagen waar sy vir internasionale organisasies soos die Wêreldgesondheidsorganisasie gewerk het en deeltyds begin skryf het. Sedert 2000 skryf sy voltyds en haar kinderboeke word in Duitse en Deense tale gepubliseer.